Diari Oficial de la Generalitat Valenciana


Sumari del DOGV 5336, del 31-08-2006 (2006/9600)

RESOLUCIÓ de 13 de juliol de 2006, per la qual es declara àrea de rehabilitació d'escassos recursos l'entorn de la plaça d'orà d'Alacant.
-----------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9600


Data del document
:   13-07-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alacant
    * construcció urbana
    * habitatge social

RESOLUCIÓ de 13 de juliol de 2006, per la qual es declara àrea de rehabilitació d'escassos recursos l'entorn de la plaça d'orà d'Alacant. [2006/9600]  
Per Resolució d'aquesta Direcció General, en data 13 de febrer de 2003, es declara l'entorn de la plaça d'Orà a Alacant com a grup d'escassos recursos, format per 556 habitatges, i es designa l'Institut Valencià de l'Habitatge, SA com a ens gestor.  
La plaça d'Orà se situa en el límit nord d'Alacant dins del barri Mare de Déu del Remei, al costat de l'antiga carretera que unix la ciutat amb Villafranqueza. Els 10 blocs que conformen l'àrea i delimiten la plaça es van començar a construir en els anys 60.   
Set dels immobles, que donen cabuda a un total de 556 habitatges, presenten patologies en les seues façanes. Les façanes dels altres tres blocs, que recauen al carrer Santa Cruz de Tenerife, han sigut rehabilitades recentment.  
La precària situació econòmica de la majoria dels habitants del grup impedix afrontar les despeses necessàries de reparació i manteniment dels edificis en qüestió augmentant el nivell d'abandó i degradació del conjunt.  
Aquestes circumstàncies aconsellen promoure actuacions de tipus estratègic d'índole pública, que impliquen una intervenció conjunta i homogènia a fi de contribuir a modificar la situació general, fomentant l'estabilitat en l'ocupació dels habitatges.  
Les obres es troben iniciades en aproximadament el 30% dels habitatges, per la qual cosa de conformitat amb l'informe tècnic adjunt i l'article 18, punt 1, del Decret 81/2006, de 9 de juny del Consell que establix la possibilitat de declarar com a àrees de rehabilitació, els edificis, grups o conjunts d'habitatges de disseny unitari, destinats a residència habitual i permanent d'usuaris amb escassos recursos econòmics, sobre els quals siga necessari realitzar i programar intervencions amb l'objecte de promoure la rehabilitació integral per trobar-se en procés de degradació o per trobar-se afectats per qualsevol tipus de patologia, a fi de garantir el compliment dels requisits bàsics de seguretat i funcionalitat així com els derivats d'aquestes que afecten l'habitabilitat i on es faça necessària la intervenció subsidiària de l'administració, resolc:  
Declarar com a Àrea de Rehabilitació d'Escassos Recursos l'entorn de la plaça d'Orà d'Alacant, format per 556 habitatges, segons preveu l'article 18 del Decret 81/2006, de 9 de juny, del Consell atesos els requisits i limitacions que s'hi establixen, l'IVHSA ha sigut designat com a ens gestor per Resolució de data 13-2-2003.  
La present resolució s'adequarà als requisits per a l'obtenció de les qualificacions provisional i definitiva de l'actuació, i la quantia de l'ajuda a càrrec dels fons de la Generalitat, serà determinada en la seua liquidació final, de conformitat amb el Decret 81/2006, de 9 de juny, del Consell de la Generalitat.  
València, 13 de juliol de 2006.. El director general de habitatge i projectes urbans: Bernabé Bueno Miralles.